open-index/open-wikipedia-markdown huggingface dataset:
Γραμμή Τ2 (Προαστιακός Θεσσαλονίκης)

Η **Γραμμή Τ2** (σύνδεσμος=Γραμμή Τ2 (Προαστιακός Θεσσαλονίκης)|20x20εσ) του **[[Προαστιακός σιδηρόδρομος Θεσσαλονίκης|Προαστιακού Σιδηρόδρομου Θεσσαλονίκης]]** αποτελεί τον δεύτερο κλάδο που εντάσσεται στο διευρυμένο σύστημα εξυπηρέτησης επιβατών του ΟΣΕ, το οποίο ενώνει από το 2010 την μητρόπολη της Θεσσαλονίκης με τα γειτονικά αστικά κέντρα της Βέροιας, της Νάουσας και της Έδεσσας (τερματικός).

Η συγκεκριμένη γραμμή εκτείνεται στην ήδη υφιστάμενη Σιδηροδρομική Γραμμή Θεσσαλονίκης - Φλώρινας και εξυπηρετείται από δρομολόγια της Hellenic Train τα οποία έχουν ως αφετηρία την Θεσσαλονίκη και ως τερματικό σταθμό την Έδεσσα (έως το 2021 έως τη Φλώρινα μέσω ανταπόκρισης από το Μεσονήσι).

Οι συρμοί που χρησιμοποιούνται στα δρομολόγια της γραμμής είναι η σειρά 621 ΟΣΕ (MAN 2000).

## Διαδρομή

### Κεντρική Μακεδονία
Στην διαδρομή του Τ2 ως σταθμός αφετηρίας είναι ο Νέος Σιδηροδρομικός Σταθμός Θεσσαλονίκης όπου μέσω των εξηλεκτρισμένων γραμμών της σιδηροδρομικής γραμμής Θεσσαλονίκης - Αθήνας ο συρμός πραγματοποιεί στάσεις στον Σιδηροδρομικό σταθμό Σίνδου με κατεύθυνση στην συνέχεια το Άδενδρο και το Πλατύ.

Στον Σιδηροδρομικό σταθμό Πλατέος πραγματοποιούνται οι ανταποκρίσεις προς την Νότια και Στερεά Ελλάδα όπου και πλέον ο συρμός εισέρχεται στην συμβατική σιδηροδρομική γραμμή και διαπερνάει τις στάσεις του Λιανοβεργίου, του Σιδηροδρομικού σταθμού Αλεξάνδρειας και στην συνέχεια κατευθύνεται προς την Βέροια έχοντας διαπεράσει μια σειρά προαιρετικών στάσεων σε παρακείμενους οικισμούς (Λουτρός, Κεφαλοχώρι, Ξεχασμένη, Κουλούρα, Μέση).

Οι σιδηροδρομικοί συρμοί συνδέουν στην συνέχεια την Βέροια με την πόλη της Νάουσας, της Σκύδρας και καταληκτικά της Έδεσσας έχοντας πραγματοποιήσει στάσεις στον οικισμό της Πετριάς και της Επισκοπής.

## Ανταποκρίσεις
Στην **γραμμή Τ2** του **[[Προαστιακός σιδηρόδρομος Θεσσαλονίκης|Προαστιακού Σιδηρόδρομου Θεσσαλονίκης]]** υφίσταται η δυνατότητα πραγματοποίησης ανταπόκρισης με άλλα δρομολόγια του ΟΣΕ και της Hellenic Train.

### Πλατύ
Στον Σιδηροδρομικό σταθμό Πλατέος τα δρομολόγια της γραμμής πραγματοποιούν ανταποκρίσεις προς την Αθήνα και την Λάρισα καθώς και σε έναν μεγάλο αριθμό προορισμών της Κεντρικής και Νότιας Ελλάδας.

### Έδεσσα
Ο Σιδηροδρομικός Σταθμός Έδεσσας ο οποίος αποτελεί τερματικό σταθμό της γραμμής παρέχει την δυνατότητα ανταπόκρισης μέσω τοπικών δρομολογίων προς προορισμούς της Δυτικής Μακεδονίας όπως την Φλώρινα, το Αμύνταιο, το όρος Βόρας, την λίμνη Βεγορίτιδα και έως το 2010 την Κοζάνη και την Πτολεμαΐδα.

Από το 2020 έως και σήμερα τα δρομολόγια που αφορούν προορισμούς που έπονται του σιδηροδρομικού σταθμού πραγματοποιούνται προς το παρόν με λεωφορειακά δρομολόγια της Hellenic Train.

## Παραπομπές


Κατηγορία:Προαστιακός σιδηρόδρομος Θεσσαλονίκης
Νορμ ΜακΝτόναλντ

Ο **Νορμ Μακντόναλντ** **(Norman Gene Macdonald)** (17 Οκτωβρίου 195914 Σεπτεμβρίου 2021) ήταν Καναδός stand-up κωμικός, ηθοποιός και συγγραφέας του οποίου το ύφος χαρακτηριζόταν από το deadpan delivery αστείων, το ξεχωριστό comic timing και τη χρήση λαϊκών, παλιομοδίτικων φράσεων. Εμφανίστηκε σε πολλές ταινίες και ήταν τακτικός καλεσμένος σε πολλά αμερικανικά late-night talk shows όπως αυτά των David Letterman, Conan O'Brienόπου και έγινε γνωστός για το χαοτικό, αλλά συγχρόνως ανεπιτήδευτο στυλ κωμωδίας του. Πολλοί κριτικοί και συνάδελφοι κωμικοί τον θεωρούσαν ως τον απόλυτο talk show καλεσμένο, ενώ ο περίφημος παρουσιαστής late-night talk show David Letterman τον θεωρούσε ως τον «καλύτερο» των stand-up κωμικών.

Η πρώτη δουλειά του Macdonald στην τηλεόραση ήταν ως κωμικός σεναριογράφος για το σόου "Roseanne" και ύστερα για το "The Dennis Miller Show". Το 1993, ο Macdonald προσλήφθηκε ως συγγραφέας και μέλος στο Saturday Night Live (SNL), περνώντας συνολικά πέντε σεζόν στη σειρά, το οποίο διάστημα περιελάμβανε τριάμισι χρόνια ως παρουσιαστής του τμήματος Weekend Update. 

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Καναδοί κωμικοί
Κατηγορία:Καναδοί ηθοποιοί
Κατηγορία:Καναδοί συγγραφείς
Κοινότητα Χερσονήσου

Η **Κοινότητα Χερσονήσου** είναι κοινότητα του Δήμου Χερσονήσου και της τέως Επαρχίας Πεδιάδος στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Χερσόνησος. Η κοινότητα, εκτός από την έδρα της, έχει και τους οικισμούς Άγιος Ιωάννης, Αγκισαράς, Αγριανά, Ανάληψη, Αποσελέμης και Χατζανά. Η απογραφή του 2011 αναφέρει: 

* Άγιος Ιωάννης, ο (230)
* Αγκισαράς, ο (100)
* Αγριανά, τα (346)
* Ανάληψη, η (1.343)
* Αποσελέμης, ο (11)
* Χατζανά, τα (20)
* Χερσόνησος, η (1.115)

Συνολικά η κοινότητα έχει 3.165 κατοίκους και εκπροσωπείται από πενταμελές Συμβούλιο με επικεφαλής τον πρόεδρο κ. Γεώργιο Παυλάκη.  

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Ας-Σαλτ

Το **Ας-Σαλτ** (αραβικά السلط) είναι αρχαία εμπορική πόλη και διοικητικό κέντρο στη δυτική-κεντρική Ιορδανία, επί του παλαιού κύριου αυτοκινητοδρόμου που οδηγεί από το Αμμάν στην Ιερουσαλήμ. Βρίσκεται στην ορεινή περιοχή Μπαλκά, περίπου 790-1.100 μέτρα πάνω από την επιφάνεια της θάλασσας, χτισμένη στην άκρη τριών λόφων, κοντά στην κοιλάδα του Ιορδάνη. Ένας από τους τρεις λόφους, ο Τζάμπαλ αλ-Καλά, είναι η τοποθεσία ενός ερειπωμένου φρουρίου του 13ου αιώνα. Είναι η πρωτεύουσα του Κυβερνείου Μπαλκά της Ιορδανίας.

Ο Δήμος του Ευρύτερου Ας-Σαλτ έχει περίπου 107.874 κατοίκους (2018).

Το 2021, η πόλη Ας-Σαλτ εγγράφηκε στον κατάλογο της Παγκόσμιας Κληρονομιάς της UNESCO.

Δεν είναι γνωστό πότε πρωτοκατοικήθηκε η πόλη, αλλά πιστεύεται ότι χτίστηκε από τον μακεδονικό στρατό κατά τη διάρκεια της βασιλείας του Μεγάλου Αλεξάνδρου. Η πόλη ήταν γνωστή ως **Σάλτος** (λατινικά *Saltus*, δηλ. «δάσος») στα βυζαντινά χρόνια και ήταν έδρα επισκοπής.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιορδανίας
Κατηγορία:Μνημεία Παγκόσμιας Κληρονομιάς στην Ιορδανία
Κοινότητα Κεράς

Η **Κοινότητα Κεράς** είναι κοινότητα του Δήμου Χερσονήσου στην Περιφερειακή Ενότητα Ηρακλείου της Κρήτης, η οποία συστάθηκε το 1930 με το ΦΕΚ 350Α - 14/10/1930 με την απόσπαση του οικισμού Κερά από την Κοινότητα Κρασίου και τον ορισμό του ως έδρα της. Εκτός από την έδρα της περιλαμβάνει τον οικισμό Άνω Κερά και την Μονή Καρδιωτίσσης. Η απογραφή του 2011 αναφέρει:

* Άνω Κερά, η (65)
* Κερά, η (19)
* Μονή Καρδιωτίσσης, η (26)

Συνολικά η κοινότητα έχει 110 κατοίκους.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Πρώτη Τριανδρία (Αργεντινή)

Η **Πρώτη Τριανδρία** () ήταν το εκτελεστικό κυβερνητικό όργανο που αντικατέστησε τη Χούντα Γκράντε στις Ηνωμένες Επαρχίες του Ρίο ντε λα Πλάτα (σημερινή Αργεντινή). Άρχισε να ασκεί τις εξουσίες της στις 23 Σεπτεμβρίου 1811 και αντικαταστάθηκε στις 8 Οκτωβρίου 1812.

## Προέλευση
Μετά την ήττα των πατριωτικών δυνάμεων στη μάχη του Χουάκι στις 20 Ιουνίου 1811, το ήδη πληγωμένο κύρος της Χούντα Γκράντε δέχτηκε θανάσιμο πλήγμα.

Ο πρόεδρος της Χούντας, Κορνέλιο Σααβέδρα, αποφάσισε να αναλάβει την ευθύνη για τον Στρατό του Βορρά (*Ejército del Norte*) και έτσι εγκατέλειψε το αξίωμά του για να αναλάβει προσωπικά την ευθύνη του Στρατού. Η αποχώρησή του έδωσε χώρο στην παράταξη που υποστήριζε τον φιλελεύθερο Μαριάνο Μορένο να εκμεταλλευτεί την απουσία του και να προσπαθήσει να επιβάλει τη διάλυση της Χούντας.

Μια τριανδρία επιλέχθηκε για να ασκήσει την εκτελεστική εξουσία. Ωστόσο, αυτή η τριανδρία ελεγχόταν από μια *Junta Conservadora* (*Συντηρητική Χούντα*), η οποία αποτελούνταν από τα μέλη της πρόσφατα διαλυμένης Χούντας.

## Τέλος
Οι ενέργειες των μελών της περιορίζονταν από διαδοχικούς αγώνες εξουσίας. Με αυτή την κυβέρνηση οι υποστηρικτές του Μορένο εξουδετέρωσαν επιτυχώς την αντιπολίτευσή τους, αλλά οι εσωτερικές διαμάχες, η απειλή μιας εισβολής από τη Βραζιλία και οι στρατιωτικές περιπέτειες του Μανουέλ Μπελγράνο στο βορρά υπονόμευσαν την εξουσία τους.

Ο Χοσέ ντε Σαν Μαρτίν, με τα μέλη της *[[Logia Lautaro]]* (*Στοά Lautaro*) και της *Sociedad Patriótica* (*Πατριωτική Εταιρεία*), η οποία σχηματίστηκε από τους υποστηρικτές του Μορένο, συνέπεσαν στο να δώσουν το προνόμιο της οργάνωσης ενός απελευθερωτικού στρατού και της διακήρυξης της Ανεξαρτησίας. Ήταν τότε που η εξαθλίωση των μελών της Τριανδρίας και η επιστροφή στη γραμμή δράσης υποκινήθηκε από την Εταιρεία. Η Στοά Lautaro, από την άλλη πλευρά, κινητοποίησε τα στρατεύματά της και η Πατριωτική Εταιρεία επανήλθε σε δημόσια διαβήματα και κινητοποίηση του πληθυσμού.

Η τριανδρία στη συνέχεια αντικαταστάθηκε από τη Δεύτερο Τριανδρία.

## Μέλη

* Φελισιάνο Τσικλάνα, Χουάν Χοσέ Πάσο και Μανουέλ ντε Σαρατέα.
* Γραμματείς χωρίς δικαίωμα ψήφου: Μπερναρδίνο Ριβαδάβια, Χουλιάν Πέρες και Βισέντε Λόπες ι Πλάνες .

## Παραπομπές


## Βιβλιογραφία

* 
* 
* 
* 
* 
* 
* 
* 
* 

Κατηγορία:Πολιτική της Αργεντινής
Κοινότητα Αϊτανίων

Η **Κοινότητα Αϊτανίων** είναι κοινότητα του Δήμου Χερσονήσου στην Περιφερειακή Ενότητα Ηρακλείου της Κρήτης, η οποία συστάθηκε το 1927 με το ΦΕΚ 197Α - 17/09/1927 με την απόσπαση του οικισμού  Αϊτάνια από την Κοινότητα Επισκοπής και τον ορισμό του ως έδρα της. Περιλαμβάνοντας μόνον την έδρα της έχει 280 κατοίκους, σύμφωνα με την απογραφή του 2011. Είναι χαρακτηρισμένη ως αγροτικός πεδινός οικισμός, με έκταση 6,546 χμ² (2011). Εκπροσωπείται από τριμελές συμβούλιο με επικεφαλής τον πρόεδρο κ. Γεώργιο Πακιουφάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Σάλχαντ

Το **Σάλχαντ** (αραβικά: صَلْخَد, εβραϊκά: סַלְכָּה) είναι πόλη στο Κυβερνείο Ας Σουγουαΐντα, στη νότια Συρία. Είναι η πρωτεύουσα της περιφέρειας Σάλχαντ, μιας από τις τρεις περιφέρειες του κυβερνείου. Έχει πληθυσμό 15.000 κατοίκους.

Βρίσκεται στα 1350 μέτρα πάνω από την επιφάνεια της θάλασσας στα κεντρικά υψίπεδα Τζαμπάλ αλ-Ντρούζε, γνωστά στα ελληνικά ως Ασάλμανος, στην περιοχή της Αυρανίτιδος. Απέχει περίπου 130 χιλιόμετρα από τη Δαμασκό και οι πλησιέστερες πόλεις είναι η Ας Σουγουαΐντα, περίπου 28 χιλιόμετρα βορειοδυτικά και η Μπόσρα, 22 χιλιόμετρα δυτικά. Τα σύνορα με την Ιορδανία βρίσκονται 15 χιλιόμετρα νότια.

## Παραπομπές


Κατηγορία:Πόλεις της Συρίας
Εθνική Κατηγορία υδατοσφαίρισης ανδρών 1975

Το **[[πρωτάθλημα Ελλάδας υδατοσφαίρισης ανδρών]]** 1975 έγινε υπό τη μορφή 2 γύρων στο Ολυμπιακό κολυμβητήριο Ζαππείου. Ξεκίνησε στις 7 Ιουλίου 1975. Ο δεύτερος γύρος ξεκίνησε στις 15 Σεπτεμβρίου. 

Πρωταθλητής αναδείχθηκε αήττητος για 21η φορά, 4η συνεχή φορά και 25η φορά συνολικά ο Εθνικός Πειραιώς. Ο Α.Ν.Ο. Γλυφάδας υποβιβάστηκε.

## Βαθμολογία

## Αποτελέσματα

## Πειραϊκά ντέρμπι

### Α' Γύρος, 09/07/1975, πάνω από 4.000 θεατές (νίκη Εθνικού 6–4)
**Συνθέσεις:**
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Εθνικός: Κεχαγιάς (Τ/Φ), Θ. Καραλόγος, Γ. Καραλόγος **1**, Κουγεβετόπουλος **2**, Ιωσηφίδης **1**, Σιταρένιος **1**, Γ. Γαρύφαλλος **1**, Σταθάκης.
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: Μίχαλος (Τ/Φ), Παληός **2**, Π. Δαμάσκος, Τσιμίνος **1**, Σαράντος, Η. Δαμάσκος, Βενάρδος, Κοσκινάς **1**.

### Β' Γύρος, 19/09/1975, περίπου 4.000 θεατές (3–3)
***Πρώτο ημίχρονο (πρώτο και δεύτερο πεντάλεπτο)***

* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]**  Κοντός (0**–**1)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]**  Σταθάκης (0**–**2)
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]**  Καπράλος (1**–**2)
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]**  Τσιμίνος (2**–**2)

***Δεύτερο ημίχρονο (τρίτο και τέταρτο πεντάλεπτα)***

* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]**  Τσιμίνος (3**–**2)
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]**  Σταθάκης (3**–**3)
**Συνθέσεις:**
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: Μίχαλος (Τ/Φ), Παληός, Π. Δαμάσκος, Τσιμίνος, Σαράντος, Καπράλος, Βενάρδος, Κοσκινάς.
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Εθνικός: Κώνστας (Τ/Φ), Θ. Καραλόγος, Γ. Καραλόγος, Σταθάκης, Ιωσηφίδης, Γ. Γαρύφαλλος, Κουγεβετόπουλος, Κοντός, Σιταρένιος.

## Παραπομπές


1975
Κοινότητα Επισκοπής Πεδιάδος

Η **Κοινότητα Επισκοπής** Πεδιάδος ή Χερσονήσου είναι κοινότητα του Δήμου Χερσονήσου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Επισκοπή. Εκτός από την έδρα της, περιλαμβάνει και τους οικισμούς Κακόπετρα, Σκόπελα, Σταμνοί και Χοχλακιές. Η απογραφή του 2011 αναφέρει:

* Επισκοπή, 962
* Κακόπετρα 13
* Σκόπελα, 41
* Σταμνοί 191
* Χοχλακιές, 2

Συνολικά η κοινότητα έχει 1.209 κατοίκους και εκπροσωπείται από τριμελές Συμβούλιο.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Ametista (υποβρύχιο)

Το ***Ametista*** ήταν πρώτο από τα δώδεκα υποβρύχια κλάσης *[[Υποβρύχιο κλάσης Sirena|Sirena]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930.

## Περιγραφή

Τα υποβρύχια της κλάσης *Sirena* ήταν βελτιωμένες και μεγαλύτερων διαστάσεων εκδοχές των προγενέστερων σκαφών της κλάσης *[[Υποβρύχιο κλάσης Argonauta|Argonauta]]*. Είχαν εκτόπισμα 691&nbsp;t (680&nbsp;LT) στην επιφάνεια και 850&nbsp;t (837&nbsp;LT) σε κατάδυση. Είχαν μήκος 61,5&nbsp;m, πλάτος 5,7&nbsp;m και βύθισμα 4,7&nbsp;m. Το πλήρωμά τους αποτελούνταν από 45 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες των 675&nbsp;bhp, ενώ σε κατάδυση το έργο αυτό αναλάμβανε ηλεκτροκινητήρας μέγιστης ισχύος 400&nbsp;hp. Η μέγιστη ταχύτητα πλεύσης στην επιφάνεια έφθανε τους 14&nbsp;kn και σε βύθιση 7,5&nbsp;kn. Αντίστοιχα στην επιφάνεια η ακτίνα δράσης ανέρχονταν σε  με ταχύτητα πλεύσης 8&nbsp;kn ενώ σε βύθιση ήταν  με ταχύτητα πλεύσης 4&nbsp;kn.

Διέθεταν έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη και έφεραν δώδεκα τορπίλες. Επίσης είχαν ένα πυροβόλο των 100&nbsp;mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχαν δύο ή τέσσερα πολυβόλα των 13,2&nbsp;mm.

## Επιχειρησιακή ιστορία

Η ναυπήγηση του *Ametista* άρχισε στις 16&nbsp;Σεπτεμβρίου 1931 στις εγκαταστάσεις της Odero-Terni-Orlando (OTO) στο Muggiano. Καθελκύστηκε στις 24&nbsp;Απριλίου 1933 και ολοκληρώθηκε το επόμενο έτος.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Sirena
Κατηγορία:Ιταλικά υποβρύχια του Β΄ Παγκοσμίου Πολέμου
Κοινότητα Μαλίων

Η **Κοινότητα Μαλίων** είναι κοινότητα του Δήμου Χερσονήσου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό *Μάλλια* που το 1940 διορθώθηκε σε Μάλια. Περιλαμβάνοντας μόνον την έδρα της έχει 3.224 κατοίκους, σύμφωνα με την απογραφή του 2011 και εκπροσωπείται από πενταμελές Συμβούλιο με επικεφαλής την Πρόεδρο κα. Μαρία Λαυρεντάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Κοινότητα Μοχού

Η **Κοινότητα Μοχού** είναι κοινότητα του Δήμου Χερσονήσου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Μοχός. Ανήκε στην Επαρχία Πεδιάδος. Εκτός από την έδρα της, η Κοινότητα Μοχού περιλαμβάνει και τον παραθαλάσσιο οικισμό Σταλίδα. Η απογραφή του 2011 αναφέρει:

* Μοχός, ο (825)
* Σταλίδα, η (1.237)

Συνολικά η κοινότητα έχει 2.062 κατοίκους και εκπροσωπείται από τριμελές Συμβούλιο με επικεφαλής τον πρόεδρο κ. Εμμανουήλ Μορφουλάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Κοινότητα Καινούργιου Χωριού

Η **Κοινότητα Καινούργιου Χωριού** είναι κοινότητα του Δήμου Χερσονήσου στην Περιφερειακή Ενότητα Ηρακλείου της Κρήτης, η οποία συστάθηκε το 1930 με το ΦΕΚ 328Α - 27/09/1930 με την απόσπαση του οικισμού Καινούργιο Χωριό από την Κοινότητα Ανωπόλεως Πεδιάδος και τον ορισμό του ως έδρα της. Εκτός από την έδρα της περιλαμβάνει τον οικισμό Γάλιπε. Η απογραφή του 2011 αναφέρει:

* Γάλιπε, 97)
* Καινούργιο Χωριό, 109

Συνολικά η κοινότητα έχει 206 κατοίκους και εκπροσωπείται από τριμελές συμβούλιο.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Χερσονήσου
Νόρντραγκοτα

Το **Νόρντραγκοτα** (, ), αναφέρεται επίσης και ως **Γκότα** (), είναι χωριό των Νήσων Φερόες και βρίσκεται στην ανατολική ακτή του νησιού Έστουροϊ. Τον Ιανουάριο του 2025 ο πληθυσμός του ήταν 641 κάτοικοι. 

Ο δήμος Γκότα (Gøtu kommuna) ήταν δήμος μέχρι την 1η Ιανουαρίου 2009 όταν συγχωνεύτηκε με το Λέιρβικ και σχηματίστηκε ο δήμος Eysturkommuna. Το Γκότα αποτελείται επίσης από τα χωριά Gøtueiði, Gøtugjógv και Σίντριγκοτα. Στο Νόρντραγκοτα υπάρχει το μουσείο Gøtu Fornminnisavn με το διάσημο σπίτι Blásastova. Η ξύλινη εκκλησία στο κέντρο του χωριού είναι του 1833.

## Παραπομπές


## Εξωτερικοί σύνδεσμοι
* 
* Νόρντραγκοτα 
* Το μουσείο Blasastova 

Κατηγορία:Γεωγραφία των Νήσων Φερόες
Κουρέλι της ζωής

Το ***Κουρέλι της ζωής*** (Πρωτότυπος τίτλος: *L'Air de Paris*) είναι Γαλλο-Ιταλική αθλητική αισθηματική ταινία του 1954 σε σκηνοθεσία του Μαρσέλ Καρνέ. Το σενάριο έγραψε ο Καρνέ με την συνεργασία του Τζέιμς Σίγκουρντ, το οποίο αποτελεί προσαρμογή του μυθιστόρηματος "The Choute" του Ζακ Βιό. Πρωταγωνιστούν οι Ζαν Γκαμπέν, Αρλετί και Ρολάν Λεσάφρ.

## Πλοκή
Ο πρώην πυγμάχος, Βικτόρ Λε Γκαρέκ διευθύνει ένα γυμναστήριο με τη σύζυγό του, προσπαθεί να βρει ένα νεαρό ταλέντο και να τον οδηγήσει στην κορυφή προκειμένου να πετύχει τις φιλοδοξίες που ο ίδιος δεν μπόρεσε να πετύχει. Η σύζυγός του Μπλας έχει υιοθετήσει αυτή την αποκλειστική λατρεία της «ευγενούς τέχνης» και κρατά τους λογαριασμούς σε τάξη, όχι χωρίς κάποια κούραση, ειδικά αφού κληρονόμησε ένα σπίτι στην Κυανή Ακτή. Όταν ο Βικτόρ συναντά τον Αντρέ Μενάρ, έναν νεαρό μοναχικό εργάτη που ανακαλύπτει ορισμένα χαρίσματα του, τον απομακρύνει από τη μέτρια ζωή του, τον εκπαιδεύει μεταδίδοντάς του όλη την εμπειρία του και τον μεταμορφώνει σε πρωταθλητή. Θα είναι επίσης στο πλευρό του όταν ο Αντρέ νιώθει μόνος μετά τη σύντομη ερωτική περιπέτειά του με την Κορίν, μια όμορφη Παριζιάνα.
## Διανομή ρόλων
*Ζαν Γκαμπέν - Βικτόρ Λε Γκαρέκ, προπονητής πυγμαχίας
*Αρλετί - Μπλανς Λε Γκαρέκ, σύζυγος του Βικτόρ
*Ρολάν Λεσάφρ - Αντρέ Μενάρ, σιδηροδρομικός υπάλληλος
*Μαρί Νταμς - Κορίν, μοντέλο από το Παρίσι
*Φόλκο Λούλι - Άντζελο Ρόσι, έμπορος
*Σιμόν Παρί - Σαντάλ, φίλη της Κορίν
*Μορίς Σαρφατί - Τζότζο, νεαρός πυγμάχος

## Υποδοχή
### Βραβεία & υποψήφιοτητες
Ο Μαρσέλ Καρνέ ήταν υποψήφιος για τον Χρυσό Λέοντα στο Φεστιβάλ της Βενετίας το 1954, όπου ο Ζαν Γκαμπέν κέρδισε το Κύπελλο Βόλπι Καλύτερου Α'  Ανδρικού Ρόλου καθώς και για τον ρόλο του στο Ας με κρίνει η κοινωνία του Ζακ Μπεκέρ που κυκλοφόρησε την ίδια χρονιά.
## Παραπομπές

## Βιβλιογραφία
* Edward Baron Turk. *Child of Paradise: Marcel Carné and the Golden Age of French Cinema*. Harvard University Press, 1989.
## Εξωτερικοί σύνδεσμοι
* 

Κατηγορία:Ταινίες του 1954
Κατηγορία:Γαλλικές ταινίες της δεκαετίας 1950
Κατηγορία:Ιταλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ιταλικές ασπρόμαυρες ταινίες
Κατηγορία:Γαλλικές αισθηματικές δραματικές ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες σε σκηνοθεσία Μαρσέλ Καρνέ
Κατηγορία:Ταινίες σε παραγωγή Ρομπέρ Ντόρφμανν
Κατηγορία:Αθλητικές ταινίες
Chrysler Royal (Αυστραλία)

Το αυστραλιανό **Chrysler Royal** ήταν ένα μοντέλο αυτοκινήτου που κατασκευάστηκε από την Chrysler Australia από το 1957 έως το 1964.

## AP1
Η πρώτη έκδοση του Royal, το *AP1*, παρουσιάστηκε τον Φεβρουάριο του 1957. Αναπτύχθηκε από το Plymouth P25 των ΗΠΑ του 1953, το οποίο κατασκευάστηκε επίσης από την Chrysler Australia και πωλήθηκε ως Plymouth Cranbrook, Dodge Kingsway και DeSoto Diplomat. Τα σχέδια για την πώληση της αναθεωρημένης έκδοσης με αυτά τα τρία ονόματα απορρίφθηκαν ξανά, έτσι ώστε το νέο μοντέλο βγήκε στην αγορά μόνο ως Chrysler Royal, ένα όνομα που είχε ήδη χρησιμοποιηθεί για ένα μοντέλο των ΗΠΑ από την Chrysler (1937–1950).

Η διαφορά μεταξύ του P25 και του Royal ήταν η χρήση μπροστινών και πίσω φτερών στο στυλ των μοντέλων Plymouth των ΗΠΑ του 1956 και ενός μεγαλύτερου πίσω παραθύρου. Το AP1 Royal ήταν διαθέσιμο μόνο ως 4-θυρο σεντάν με δύο διαφορετικούς εξακύλινδρους κινητήρες Chrysler  σε σειρά - 3772 κυβικά εκατοστά με χειροκίνητο κιβώτιο ταχυτήτων και 4107 κυβικά εκατοστά με αυτόματο κιβώτιο *PowerFlite* δύο σταδίων. Ο κινητήρας Chrysler V8 με 5129 κυβικά εκατοστά ήταν διαθέσιμος κατόπιν αιτήματος κατά την περίοδο παραγωγής του μοντέλου.

## AP2
μικρογραφία| Chrysler AP2 Royal
Ένα αναθεωρημένο Royal, το *AP2*, εισήχθη στα τέλη του 1958. Η νέα σειρά είχε μια νέα μάσκα ψυγείου και μια ασυνήθιστη πίσω όψη με πρόσθετα "πτερύγια ουράς σέλας" πάνω από τα προηγούμενα ουρά πτερύγια.

## AP3
μικρογραφία| Chrysler AP3 Royal
Η τελευταία έκδοση του Royal ήταν το *AP3*, το οποίο παρουσιάστηκε το 1960. Η νέα σειρά ξεχώριζε εύκολα από τους προκατόχους της με τους στοιβαγμένους, τετράγωνους προβολείς και τα τριπλά πίσω φώτα - παρόμοια με εκείνα των μοντέλων DeSoto του 1959. Το νέο αυτόματο τριών ταχυτήτων *Torqueflite* της Chrysler αντικατέστησε το παλιό, δύο ταχυτήτων PowerFlite του AP2. Η παραγωγή του Royal σταμάτησε το 1964.

## Chrysler Plainsman, Wayfarer και Panel Van
Εκτός από τη στάνταρ σεντάν εκδοχή αμαξώματος, η Chrysler Australia παρήγαγε επίσης τα ακόλουθα παράγωγα του Royal:

* το *Plainsman* στέισον βάγκον (AP1 και AP2) από το 1957 έως το 1959
* το 0,5 τόνου Ute (αγροτικό/ημιφορτηγό το οποίο είναι βασισμένο σε σασί και αμάξωμα από επιβατικό αυτοκίνητο) *Wayfarer* (AP2 και AP3) από το 1958 έως το 1961
* το βαν (AP2 και AP3) από το 1958 έως το 1961

## Παραπομπές


## Εξωτερικοί σύνδεσμοι

* ''Chrysler Plainsman στον Αριστοκράτη'' . The Age, 30 Σεπτεμβρίου 1958
* Φωτογραφία ενός Chrysler AP2 Wayfarer. Ιστοσελίδα Hunter Valley Chrysler Club

Royal
Κατηγορία:Αυστραλιανά αυτοκίνητα
Κατηγορία:Αυτοκίνητα πολυτελείας
Previously On

Το **"Previously On"** (μετάφραση: **"Στο προηγούμενο επεισόδιο"**) είναι το όγδοο επεισόδιο της Αμερικανικής τηλεοπτικής μίνι σειράς *[[WandaVision]]*, η οποία βασίζεται στους χαρακτήρες Γουάντα Μάξιμοφ / Scarlet Witch και Vision των Marvel Comics. Ακολουθεί την Μάξιμοφ και την Άγκαθα Χάρκνες οι οποίες εξερευνούν το παρελθόν της Μάξιμοφ για να ανακαλύψουν γιατί δημιούργησε την ψεύτικη πραγματικότητα στην πόλη του Γουέστβιου του Νιου Τζέρσεϊ. Το επεισόδιο τοποθετείται στο Κινηματογραφικό Σύμπαν της Marvel (MCU), και η ιστορία του συμβαδίζει με τα γεγονότα των ταινιών του MCU. Γράφτηκε από την Λόρα Ντόνεϊ και σκηνοθετήθηκε από τον Ματ Σάκμαν.

Οι Ελίζαμπεθ Όλσεν και Πολ Μπέτανι επαναλαμβάνουν τους ρόλους τους ως Γουάντα Μάξιμοφ και Vision, αντίστοιχα, με τους Ντέμπρα Τζο Ραπ και Κάθριν Χαν (Χάρκνες) να εμφανίζονται σε δεύτερους ρόλους. Η ανάπτυξη είχε ξεκινήσει μέχρι τον Οκτώβριο του 2018, και ο Σάκμαν εντάχθηκε τον Αύγουστο του 2019. Το επεισόδιο εξερευνά την ιστορία της Μάξιμοφ για να εξηγήσει τα γεγονότα των προηγούμενων επεισοδίων και αλλάζει την πηγή των ικανοτήτων της από τις ταινίες. Το επεισόδιο είναι η πρώτη φορά που η Μάξιμοφ αναφέρεται ως το ψευδώνυμό της στα κόμικς, «Scarlet Witch» στο MCU. Τα γυρίσματα πραγματοποιήθηκαν στα Pinewood Atlanta Studios στην Ατλάντα της Τζόρτζια και στο Λος Άντζελες. Απαιτήθηκαν οπτικά εφέ για την ιστορία της Χάρκνες, το αποσυναρμολογημένο σώμα του Vision αι την δημιουργία της ψεύτικης πραγματικότητας και του καινούριου Vision από την Μάξιμοφ.

Το "Previously On" κυκλοφόρησε στην συνδρομητική υπηρεσία Disney+ στις 26 Φεβρουαρίου του 2021. Οι κριτικοί επαίνεσαν τις ερμηνείες των Χαν, Όλσεν και Μπέτανι, την σκηνή που η Όλσεν και ο Μπέτανι συζητούν για το πένθος και το παρελθόν και την αποκάλυψη του τίτλου «Scarlet Witch». Έλαβε πολλές διακρίσεις, περιλαμβάνοντας δύο υποψηφιότητες για Βραβεία Έμμυ Ζώνης Υψηλής Τηλεθέασης.

## Πλοκή
Το 1693 στο Σάλεμ, μία σύναξη μαγισσών επιχειρεί να εκτελέσει τη Χάρκνες για χρήση μαύρης μαγείας, αλλά εκείνη τις σκοτώνει και απορροφά τη δύναμή τους. Στο παρόν, η Χάρκνες απαιτεί να μάθει απο τη Γουάντα πώς κατάφερε να θέσει υπό τον έλεγχό της ολόκληρη πόλη, εξαναγκάζοντάς την να ξαναζήσει στιγμές κλειδιά από τις αναμνήσεις της. Μέσω αυτών, η Χάρκνες μαθαίνει πως η Γουάντα είχε μαγικές ικανότητες από παιδί, κάτι το οποίο ενισχύθηκε από την Πέτρα της Νόησης. Μετά τον «Αφανισμό», η Γουάντα επισκέφτηκε τις εγκαταστάσεις της S.W.O.R.D. για να πάρει το σώμα του Vision, αλλά ο Χέιγουορντ αρνήθηκε να της το παραδώσει. Φεύγοντας από εκεί, έφτασε στο Γουέστβιου όπου ο Vision, πριν τον θάνατό του, είχε αγοράσει ένα οικόπεδο στο οποίο θα ζούσαν μαζί. Σε μια στιγμή ανείπωτης θλίψης και πένθους, δημιούργησε ένα σπίτι και μία νέα εκδοχή του Vision, καθώς κι ένα πεδίο γύρω από την πόλη. Από όλα αυτά, η Χάρκνες συμπεραίνει πως η Γουάντα κατέχει μία μυθική μορφή μαγείας που ονομάζεται «Μαγεία του Χάους», αποκαλώντας την ίδια Scarlet Witch. Σε μια σκηνή μετά τους τίτλους τέλους, ο Χέιγουορντ, αφού έχει συναρμολογήσει και πάλι το σώμα του Vision, τον επανενεργοποιεί, μόνο που τώρα είναι λευκός. 

## Παραπομπές


## Εξωτερικοί σύνδεσμοι

* 

Κατηγορία:Επεισόδια του WandaVision
Ultimate Marvel

Η **Ultimate Marvel**, γνωστή αργότερα ως **Ultimate Comics**, είναι αποτύπωμα Αμερικανικών κόμικς που εκδίδονται από την Marvel Comics, περιλαμβάνοντας παραλλαγμένες και συγχρονισμένες εκδοχές των χαρακτήρων της εταιρείας από το Απόλυτο Σύμπαν της Marvel, αργότερα γνωστό ως **Απόλυτο Σύμπαν**. Οι χαρακτήρες αυτοί περιλαμβάνουν τους Spider-Man, X-Men, Ultimates (παραλλαγή των Εκδικητών), τους Fantastic Four και άλλους. Το αποτύπωμα ξεκίνησε το 2000 με την δημοσίευση της σειράς *[[Ultimate Spider-Man]]*, το οποίο ακολουθήθηκε από τα *[[Ultimate X-Men]]*, *[[Ultimates|The Ultimates]]* και *[[Ultimate Fantastic Four]]* το 2001, το 2002 και το 2004, αντίστοιχα. Στο Πολυσύμπαν της Marvel, το Απόλυτο Σύμπαν είναι η **Γη-1610**.

Το Απόλυτο Σύμπαν ολοκληρώθηκε στο τέλος της ιστορίας του 2015 «Secret Wars», όταν επιλεγμένοι χαρακτήρες από το Απόλυτο Σύμπαν μεταφέρθηκαν στο βασικό σύμπαν. Παρόλα αυτά, ο σεναριογράφος Μπράιαν Μάικλ Μπέντις αποκάλυψε στο τέλος της μίνι σειράς του 2017 *[[Spider-Men|Spider-Men II]]* πως το σύμπαν και οι υπερήρωές του υπάρχουν ακόμα.

Από τον Ιούνιο μέχρι τον Σεπτέμβριο του 2023, η Marvel κυκλοφόρησε την μίνι σειρά *[[Ultimate Invasion]]*. Τα γεγονότα της μίνι σειράς ολοκληρώνονται με την καθιέρωση ενός επανεκκινημένου Απόλυτου Σύμπαντος που είναι η **Γη-6160**, που θα είναι η βάση καινούριων κόμικς υπό το αποτύπωμα Ultimate Marvel ξεκινώντας με το *Ultimate Universe* #1 τον Νοέμβριο του 2023, περιλαμβάνοντας μια καινούρια εκδοχή των Ultimates. Το νέο αποτύπωμα επίσης θα περιλαμβάνει νέες εκδοχές των *Ultimate Spider-Man* και *Ultimate X-Men*, μαζί με μια αυτόνομη ιστορία *Ultimate Black Panther*. Όλα θα ξεκινήσουν να αναπτύσσονται το 2024.

## Παραπομπές


Κατηγορία:Marvel Comics
Κατηγορία:Κόμικς υπερηρώων
Κοινότητα Σκαλανίου

Η **Κοινότητα Σκαλανίου** είναι κοινότητα του Δήμου Ηρακλείου και της τέως Επαρχίας Πεδιάδος στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Σκαλάνιον. Εκτός από την έδρα της περιλαμβάνει και τον οικισμό Σπήλια. Η απογραφή του 2011 αναφέρει:

* Σκαλάνι, το (1.180)
* Σπήλια, τα (49)

Συνολικά η κοινότητα έχει 1.229 κατοίκους και εκπροσωπείται από πενταμελές Συμβούλιο με επικεφαλής τον πρόεδρο κ. Κωνσταντίνο Στειακάκη. 

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Ηρακλείου Κρήτης
Κοινότητα Πυργούς

Η **Κοινότητα Πυργούς** είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 361Α - 18/11/1925 με την απόσπαση του οικισμού Πυργού από την Κοινότητα Αγίου Μύρωνος και τον ορισμό του ως έδρα της. Περιλαμβάνοντας μόνον την έδρα της έχει 327 κατοίκους, σύμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον πρόεδρο κ. Μιχαήλ Χαιρέτη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Ηρακλείου Κρήτης
Χοραμαμπάντ

Το **Χοραμαμπάντ** () είναι πόλη στο κεντρικό διαμέρισμα της ομώνυμης κομητείας, στην επαρχία Λουριστάν (ή Λορεστάν), στο Ιράν. Είναι πρωτεύουσα του διαμερίσματος, της κομητείας και της επαρχίας.

Στην Εθνική Απογραφή του 2006, ο πληθυσμός της ήταν 328.544 κάτοικοι σε 75.945 νοικοκυριά. Η επόμενη απογραφή του 2011 κατέγραψε 348.216 άτομα σε 94.747 νοικοκυριά. Η τελευταία απογραφή του 2016 έδειξε πληθυσμό 373.416 κατοίκων σε 109.231 νοικοκυριά.

Το Χοραμαμπάντ βρίσκεται στα Όρη Ζάγκρος. Το αεροδρόμιο του Χοραμαμπάντ βρίσκεται 3 χλμ νότια του κέντρου της πόλης.

Αν και δεν είναι σημαντικός τουριστικός προορισμός, διαθέτει πολλά αξιοθέατα, όπως πέντε παλαιολιθικές τοποθεσίες σπηλαίων. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Κατηγορία:Αρχαιολογικοί τόποι στο Ιράν
Κατηγορία:Αρχαίες πόλεις της Περσίας
Ράνιγια

Η **Ράνιγια** (αραβικά: رانية, κουρδικά: ڕانیە **Ράνιε**) είναι πόλη στο ιρακινό κυβερνείο ας-Σουλεϊμανίγια στην Αυτόνομη Περιοχή του Κουρδιστάν, καθώς και η πρωτεύουσα του ομώνυμου διαμερίσματος. Η πόλη βρίσκεται 130 χλμ. βορειοδυτικά της Σουλεϊμανίγια, πλησίον της λίμνης Ντουκάν. Βρίσκεται σε υψόμετρο 576 μέτρων πάνω από την επιφάνεια της θάλασσας και από το 2012, ο πληθυσμός της Ράνιγια είναι 52.767 κάτοικοι.

## Παραπομπές


Κατηγορία:Πόλεις του Ιρακινού Κουρδιστάν
Κατηγορία:Πρωτεύουσες διαμερισμάτων του Ιράκ
Βασιλική (ταινία)

Το ***Βασιλική*** είναι ελληνική δραματική ταινία του 1997 σε σενάριο και σκηνοθεσία Βαγγέλη Σερντάρη. Πρωταγωνιστούν οι Πασχάλης Τσαρούχας και Ταμίλα Κουλίεβα.

## Πλοκή
Η ταινία παρουσιάζει τα ταραχώδη χρόνια αμέσως μετά τον ελληνικό εμφύλιο. Η Βασιλική είναι σύζυγος ενός Έλληνα κομμουνιστή αντάρτη κατά τη διάρκεια του ελληνικού εμφυλίου πολέμου. Η τοπική χωροφυλακή τη συλλαμβάνει γιατί πήγε φαγητό στον άντρα της. Ο αρχηγός της χωροφυλακής γοητευμένος από την ομορφιά της, τη βιάζει. Στη συνέχεια, μετακομίζει σε άλλη πόλη, αλλά επιστρέφει πίσω για να της ζητήσει να τον ακολουθήσει (εν τω μεταξύ ο σύζυγός της είχε σκοτωθεί στον πόλεμο). Η αγάπη του για τη γυναίκα ενός κομμουνιστή είναι η αιτία για την οποία εκδιώκεται από τη χωροφυλακή. Έτσι μετακομίζει σε ένα μέρος της Βόρειας Ελλάδας κάνοντας σχέδια για το επαγγελματικό του μέλλον. Μετά τον ξαφνικό θάνατο του φίλου και συνεργάτη του, τα σχέδιά του αποτυγχάνουν. Ζητάει βοήθεια από έναν πλούσιο επιχειρηματία, που όμως χρησιμοποιεί τις ιδέες του για δικούς του σκοπούς. Τα εμπόδια που συναντά τον κάνουν όλο και πιο βίαιο, με αποτέλεσμα να χάσει τη γυναίκα του και τελικά να φτάσει στο έγκλημα όταν σκοτώνει τον επιχειρηματία.

## Διανομή ρόλων
* Πασχάλης Τσαρούχας - Λεωνίδας Λουφάκος**'
* [[Ταμίλα Κουλίεβα]] - Βασιλική**'
* Βασίλης Παπανίκας - Γιάγκος Χρυσόμογλου**'
* [[Βίβιαν Κοντομάρη]] - Σμαράγδα**'
* Χάρης Γρηγορόπουλος - Χρήστος Κουμενίδης**
* Νίκος Κατής
* Μιχάλης Ιατρόπουλος - Γαρέφης

## Υποδοχή

## Παραπομπές

## Εξωτερικοί σύνδεσμοι
* 

Κατηγορία:Ελληνικές δραματικές ταινίες
Κατηγορία:Ταινίες του 1997
Κατηγορία:Ελληνικές ταινίες της δεκαετίας 1990
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Βιασμός σε ταινίες
Κατηγορία:Ελληνικές αισθηματικές ταινίες
Τιόνα Πάρις

Η **Τιόνα Πάρις** (22 Σεπτεμβρίου 1987) είναι Αμερικανίδα ηθοποιός. Είναι γνωστή για τον ρόλος της ως Ντον Τσάμπερς στο *[[Mad Men]]* (2012–2015) και ως Μόνικα Ραμπό στην τηλεοπτική σειρά *[[WandaVision]]* (2021) και στην ταινία *[[The Marvels]]* (2023), που είναι μέρος του Κινηματογραφικού Σύμπαντος της Marvel.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ρις Ίφανς

Ο **Ρις Όγουαϊν Έβανς** (22 Ιουλίου 1967), γνωστός ως **Ρις Ίφανς**, είναι Ουαλός ηθοποιός. Είναι γνωστός για τους ρόλους του ως Ξενοφίλιος Λόβγκουντ στο *[[Ο Χάρι Πότερ και οι Κλήροι του Θανάτου - Μέρος 1]]* (2010), Lizard στις ταινίες *[[The Amazing Spider-Man (ταινία)|The Amazing Spider-Man]]* (2012) και *[[Spider-Man: No Way Home]]* (2021) και Σερ Ότο Χάιταουερ στην τηλεοπτική σειρά *[[House of the Dragon]]*.

## Παραπομπές


## Εξωτερικοί σύνδεσμοι
* 
* 

Κατηγορία:Βρετανοί ηθοποιοί φωνής
Κατηγορία:Ουαλοί ηθοποιοί θεάτρου
Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί τηλεόρασης
Κατηγορία:Ουαλοί μουσικοί
Ντανίντιν

Το **Ντανίντιν** (αγγλικά: Dunedin, μάορι: Ōtepoti) είναι η δεύτερη μεγαλύτερη πόλη στο Νότιο Νησί της Νέας Ζηλανδίας (μετά το Κράιστσερτς) και η κύρια πόλη της περιοχής Οτάγκο. Η ονομασία του προέρχεται από το *Dùn Èideann*, το σκωτικό γαελικό όνομα για το Εδιμβούργο, την πρωτεύουσα της Σκωτίας. Η πόλη διαθέτει πλούσια κληρονομιά Μάορι, Σκωτσέζων και Κινέζων.

Με εκτιμώμενο πληθυσμό 134.600 κατοίκους τον Ιούνιο του 2023, το Ντανίντιν είναι αμφότερα η έβδομη πολυπληθέστερη μητροπολιτική και αστική περιοχή της Νέας Ζηλανδίας. Για ιστορικούς, πολιτιστικούς και γεωγραφικούς λόγους, η πόλη θεωρείται από καιρό ένα από τα τέσσερα κύρια κέντρα της Νέας Ζηλανδίας. Η αστική περιοχή του Ντανίντιν βρίσκεται στην κεντροανατολική ακτή του Οτάγκο, που περιβάλλει την κεφαλή του Λιμένα Οτάγκο, ενώ το λιμάνι και οι λόφοι γύρω από το Ντανίντιν είναι τα απομεινάρια ενός εξαφανισμένου ηφαιστείου. Τα προάστια της πόλης εκτείνονται στις γύρω κοιλάδες και τους λόφους, στον ισθμό της χερσονήσου Οτάγκο και κατά μήκος των ακτών του Λιμένα Οτάγκο και του Ειρηνικού Ωκεανού.

Τα αρχαιολογικά στοιχεία υποδεικνύουν τη μακρά κατοίκηση της περιοχής από τους Μάορι πριν από την άφιξη των Ευρωπαίων. Η επαρχία και η περιοχή του Οτάγκο πήρε το όνομά της από το χωριό Οτάκοου της φυλής Νγκάι Τάχου στις εκβολές του λιμένα, που εξελίχθηκε σε σταθμό φαλαινοθηρίας τη δεκαετία του 1830.

Το 1848 ιδρύθηκε ένας σκωτσέζικος οικισμός από την Λαϊκή Ένωση της Ελεύθερης Εκκλησίας της Σκωτίας και μεταξύ 1855 και 1900 πολλές χιλιάδες Σκωτσέζοι αποδήμησαν στην ενσωματωμένη πόλη. Ο πληθυσμός και ο πλούτος του Ντανίντιν σημείωσαν άνθηση κατά τη διάρκεια της δεκαετίας του 1860 στον Πυρετό του Χρυσού του Κεντρικού Οτάγκο, και για ένα σύντομο χρονικό διάστημα έγινε η μεγαλύτερη αστική περιοχή της Νέας Ζηλανδίας. Η πόλη είδε ταυτόχρονα σημαντική μετανάστευση από την ηπειρωτική Κίνα, κυρίως από το Γκουανγκντόνγκ και το Κουανγκσί. Το Ντανίντιν φιλοξενεί την παλαιότερη κινεζική κοινότητα της Νέας Ζηλανδίας.

Σήμερα το Ντανίντιν διαθέτει ποικιλόμορφη οικονομία που περιλαμβάνει τη μεταποίηση, τις εκδόσεις, τις τέχνες, τον τουρισμό και τις βιομηχανίες που βασίζονται στην τεχνολογία. Ο πυλώνας της οικονομίας της πόλης παραμένει επικεντρωμένος στην τριτοβάθμια εκπαίδευση, με φοιτητές από το Πανεπιστήμιο του Οτάγκο, το παλαιότερο πανεπιστήμιο της Νέας Ζηλανδίας, και το Ινστιτούτο Δεξιοτήτων και Τεχνολογίας της Νέας Ζηλανδίας Τε Πούκενγκα, να αντιπροσωπεύουν ένα μεγάλο ποσοστό του πληθυσμού. Το 21,6 τοις εκατό του πληθυσμού της πόλης ήταν ηλικίας μεταξύ 15 και 24 ετών στην απογραφή του 2006, σε σύγκριση με τον μέσο όρο της Νέας Ζηλανδίας 14,2 τοις εκατό. Το Ντανίντιν φημίζεται επίσης για τη ζωντανή μουσική σκηνή του, ως η γενέτειρα του Ντανίντιν-Σάουντ του 1980 (που επηρέασε σε μεγάλο βαθμό την γκραντζ, την ίντι ροκ και την σύγχρονη εναλλακτική ροκ). Το 2014, ορίστηκε ως Πόλη της Λογοτεχνίας της UNESCO.

## Παραπομπές


Κατηγορία:Πόλεις της Νέας Ζηλανδίας
Ελεμένιο

Τα **ελεμένια** είναι ομάδα στενά συγγενών χημικών ενώσεων που απαντώνται στη φύση και βρίσκονται σε ποικιλία φυτικών ειδών. Τα είδη, τα οποία περιλαμβάνουν α-, β-, γ- και δ-ελεμένιο, είναι δομικά ισομερή το ένα του άλλου και ταξινομούνται ως σεσκιτερπένια, δηλαδή περιέχουν 15 άτομα άνθρακα. Τα ελεμένια συμβάλλουν και δίδουν τα πτητικά αρώματα ορισμένων φυτών και χρησιμοποιούνται ως φερομόνες από ορισμένα έντομα.

## Εφαρμογές
Το β-ελεμένιο συγκεκριμένα έχει προσελκύσει επιστημονικό ενδιαφέρον λόγω της επικράτησης του σε ποικιλία φαρμακευτικών φυτών, όπως το κινέζικο φαρμακευτικό βότανο Yu Jin (郁金, *[[Curcuma wenyujin]]*).

Πειράματα που πραγματοποιήθηκαν *[[in vitro]]* έδειξαν ότι το β-ελεμένιο δρα ως αναστολέας της Rho κινάσης και έχει αντιπολλαπλασιαστική δράση σε ορισμένους τύπους καρκινικών κυττάρων, υποδεικνύοντας τη δυνατότητα χρήσης του σε χημειοθεραπεία.

Έχουν διεξαχθεί κλινικές δοκιμές στην Κίνα στις οποίες έχουν αναφερθεί οφέλη για τη θεραπεία του καρκίνου και οι μορφές ένεσης λιποσώματος και οι μορφές στοματικού γαλακτώματος β-ελεμενίου έχουν εγκριθεί από τον Οργανισμό Τροφίμων και Φαρμάκων της Κίνας (CFDA) ως επικουρική θεραπεία για χρήση στην θεραπεία διαφόρων καρκίνων.

Ωστόσο, δυτικοί εμπειρογνώμονες ήταν επιφυλακτικοί σχετικά με τους ισχυρισμούς για την ασφάλεια και την αποτελεσματικότητα του β-ελεμενίου, με τις δοκιμές να είναι σχετικά μικρής κλίμακας, και το κέντρο Memorial Sloan–Kettering Cancer Center δηλώνει ότι *«οι δοκιμές σε ανθρώπους που έχουν διεξαχθεί μέχρι τώρα είναι φτωχής ποιότητας"*.

Νεότερη μελέτη ανασκόπηση της διαθέσιμης βιβλιογραφίας κατέληξε στο συμπέρασμα ότι *"δεν υπάρχουν στοιχεία από τυχαιοποιημένες ελεγχόμενες δοκιμές που να επιβεβαιώνουν ή να αντικρούουν την αποτελεσματικότητα του ελεμενίου ως θεραπείας για τον καρκίνο του πνεύμονα".* 

## Παραπομπές

Κατηγορία:Σεσκιτερπένια
Αδελφοί Ρούσο

Ο **Άντονι Ρούσο** (3 Φεβρουαρίου 1970) και ο **Τζόζεφ Ρούσο** (18 Ιουλίου 1971), γνωστοί ως **αδελφοί Ρούσο** είναι Αμερικανοί σκηνοθέτες, παραγωγοί και σεναριογράφοι. Είναι γνωστοί για την σκηνοθεσία των ταινιών Κινηματογραφικό Σύμπαν της Marvel *[[Captain America 2: Ο Στρατιώτης του Χειμώνα]]* (2014), *[[Captain America: Εμφύλιος Πόλεμος]]* (2016), *[[Εκδικητές: Ο Πόλεμος της Αιωνιότητας]]* (2018) και *[[Εκδικητές: Η Τελευταία Πράξη]]* (2019). *Η Τελευταία Πράξη* εισέπραξε πάνω από $2.798 δισεκατομμύρια παγκοσμίως, με αποτέλεσμα να γίνει η ταινία με τις περισσότερες εισπράξεις όλων των εποχών για λίγα χρόνια.

Οι αδελφοί επίσης ήταν σκηνοθέτες και παραγωγοί στις κωμικές σειρές *[[Arrested Development]]* (2003–2005), *[[Community (τηλεοπτική σειρά)|Community]]* (2009–2014), και *[[Happy Endings (τηλεοπτική σειρά)|Happy Endings]]* (2011–2012). Για το πρώτο κέρδισαν ένα Βραβείο Έμμυ Ζώνης Υψηλής Τηλεθέασης.

## Παραπομπές


## Εξωτερικοί σύνδεσμοι
*  στην IMDb
*  στην IMDb

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί παραγωγοί ταινιών
Κοινότητα Καλλιθέας Πεδιάδος

Η **Κοινότητα Καλλιθέας** είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία το 1952 με το ΦΕΚ 73Α - 24/03/1952 προήλθε από τη μετονομασία της κοινότητας Μπαμπαλή Μετοχίου και έχει έδρα τον οικισμό Καλλιθέα (παλιά του ονομασία Μπαμπαλή Μετόχι), ενώ πιό παλιώτερα ονομάζετο Κοινότητα Καρτερού. Εκτός από την έδρα της, η κοινότητα περιλαμβάνει και τους οικισμούς Καρτερός και Πρασσάς. Η απογραφή του 2011 αναφέρει:

* Καλλιθέα, η (734) 
* Καρτερός, ο (459)
* Πρασσάς, ο (412)

Συνολικά η κοινότητα έχει 1.605 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Μιχαήλ Ανδρουλάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Ηρακλείου Κρήτης
Επινεύριο

Το **επινεύριο** αποτελεί το απώτατο στρώμα πυκνού, ακανόνιστου συνδετικού ιστού το οποίο περιβάλλει τα νεύρα του περιφερικού νευρικού συστήματος. Κατά κανόνα περιβάλλει αριθμό νευρικών χορδών, καθεμία εκ των οποίων καλύπτεται από το περινεύριο. Παράλληλα, περιβάλλει, επίσης, τα αιμοφόρα αγγεία τα οποία τροφοδοτούν το νεύρο και των οποίων μικροί κλάδοι διαπερνούν το περινεύριο. Πέραν των αιμοφόρων αγγείων τα οποία τροφοδοτούν το νεύρο, υφίσταται επίσης λιπώδης ιστός, λεμφοκύτταρα και ινοβλάστες, οι οποίοι με τη σειρά τους συμβάλλουν στην παραγωγή ινών κολλαγόνου και ελαστίνης οι οποίες σχηματίζουν το επινεύριο. Επιπλέον της παροχής δομικής υποστήριξης, οι ινοβλάστες διαδραματίζουν επίσης καθοριστικής σημασίας ρόλο στη συντήρηση, καθώς και στην αποκατάσταση των περιβαλλόντων ιστών. 

Το νωτιαίο νεύρο εξέρχεται από τη σπονδυλική στήλη μέσω ενός μεσοσπονδύλιου τρήματος. Δύο στρώματα των νωτιαίων μηνίγγων, η αραχνοειδής και η σκληρή μήνιγγα, περιβάλλουν το νεύρο σχηματίζοντας το επινεύριο. Το εξωτερικό τμήμα του συγκεκριμένου ιστού περιλαμβάνει το εξωτερικό επινεύριο, το οποίο με τη σειρά του απορροφά τις διαμήκεις μηχανικές καταπονήσεις. Το στρώμα του επινεύριου το οποίο εκτείνεται έσωθεν του νεύρου ονομάζεται έσω επινεύριο. Από κοινού, τα συγκεκριμένα δύο στρώματα σχηματίζουν το επινεύριο, το πάχος του οποίου ποικίλλει κατά μήκος του νεύρου. Συνήθως, το επινεύριο αποτελεί το πλέον άφθονο περιμετρικά των αρθρώσεων, καθώς η λειτουργία του είναι η προστασία των νεύρων από ξαφνικές και βίαιες διατάσεις, καθώς και από τυχόν επακόλουθους τραυματισμούς. Η χειρουργική επέμβαση η οποία είναι απαραίτητη για την αποκατάσταση ενός σχισμένου νεύρου ονομάζεται επινεύριος αποκατάσταση.

## Δείτε επίσης
* Νευρικός ιστός 
* Περινεύριο
* Ενδονεύριο

## Παραπομπές


Κατηγορία:Ιστολογία
Μούχα

Η **Μούχα** (αραβικά: المُخا *αλ-Μούχα*) ή **Μόκα** είναι πόλη-λιμάνι στην ακτή της Ερυθράς Θάλασσας της Υεμένης. Η Μούχα ήταν ο κύριος λιμένας για την πρωτεύουσα της Υεμένης, τη Σαναά, μέχρι που το Άντεν και η Αλ Χουντάιντα την επισκίασαν τον 19ο αιώνα. Γνωστή από παλιά για το εμπόριο καφέ της, η πόλη έδωσε το όνομά της στον καφέ μόκα.

Βάσει του Περίπλου της Ερυθράς Θαλάσσης, πολλοί πιστεύουν ότι ο σημαντικός αρχαίος εμπορικός σταθμός γνωστός ως *Μούζα*, *Μούσα* ή *Μύζα*, βρισκόταν κοντά στην Μούχα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Υεμένης
Κοινότητα Κερασίων Ηρακλείου

Η **Κοινότητα Κερασίων** είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία το 1940 προήλθε από τη διόρθωση του ονόματος της κοινότητας  Κεράσσων και έχει έδρα τον οικισμό Κεράσια (πρώην Κερασσα). Εκτός από την έδρα της, περιλαμβάνει και τον οικισμό Νέο Βενεράτο. Η απογραφή του 2011 αναφέρει:

* Κεράσια, τα (149)
* Νέο Βενεράτο, το (118)

Συνολικά η κοινότητα έχει 267 κατοίκους και εκπροσωπείται από τον πρόεδρο κ. Ιωάννη Κογκάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί:

## Παραπομπές
Αμπντεραχμάν Μπενκαλφά

Ο **Αμπντεραχμάν Μπενκαλφά** (αραβικά: *عبد الرحمان بن خالفة*, γαλλικά: *Abderrahmane Benkhalfa*, Τιαρέτ, 2 Ιουλίου 1949 - Αλγέρι, 23 Απριλίου 2021) ήταν Αλγερινός οικονομικός εμπειρογνώμονας και πολιτικός, καθώς και Υπουργός Οικονομικών μεταξύ της 14ης Μαΐου 2015 και της 11ης Ιουνίου 2016.

## Βιογραφία

Κάτοχος διδακτορικού τίτλου σπουδών με αντικείμενο τις διοικητικές επιστήμες, ο Αμπντεραχμάν Μπενκαλφά ήταν απόφοιτος του Πανεπιστημίου του Γκρενόμπλ.

Κατά τη διάρκεια της σταδιοδρομίας του υπήρξε κάτοχος αριθμού αξιωμάτων εντός της Τράπεζας της Αλγερίας, ενώ, παράλληλα, υπήρξε, επίσης, γενικός αντιπρόσωπος της Ένωσης Τραπεζών και Χρηματοπιστωτικών Ιδρυμάτων της Αλγερίας (γαλλικά: *Association des Banques et des Établissements Financiers d'Algérie* ή *ABEF*).

Στις 23 Μαρτίου 2019, κατά τη διάρκεια των διαδηλώσεων ενάντια στην περαιτέρω παράταση της τέταρτης θητείας του, απηύθυνε κάλεσμα παραίτησης προς τον πρόεδρο Αμπντελαζίζ Μπουτεφλικά. 

### Θάνατος
Ο Αμπντεραχμάν Μπενκαλφά απεβίωσε στις 23 Απριλίου 2021 κατόπιν μόλυνσής του από την COVID-19.

## Παραπομπές


Κατηγορία:Υπουργοί Οικονομικών (Αλγερία)
Κοινότητα Κυπαρίσσου Ηρακλείου

Η **Κοινότητα Κυπαρίσσου** είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία προήλθε το 1948 από τη μετονομασία της *Κοινότητας Δουρβουτζίου* (ΦΕΚ 40Α - 16/02/1948) και έχει έδρα τον Κυπάρισσο (πρώην Δουρβουτζιον). Εκτός από την έδρα της, περιλαμβάνει τους οικισμούς Γαλένι, Καλός, Καρκαδιώτισσα και Ρουκάνι. Η απογραφή του 2011 αναφέρει:

* Γαλένι, το (26)
* Καλός, ο (102)
* Καρκαδιώτισσα, η (156)
* Κυπάρισσος, η (254)
* Ρουκάνι, το (136)

Συνολικά η κοινότητα έχει 674 κατοίκους και εκπροσωπείται από πενταμελές συμβούλιο με επικεφαλής την πρόεδρο κα. Μαρία Σταυρακάκη-Κάβου.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές
Κοινότητα Κυπαρίσσου

Με την ονομασία **κοινότητα Κυπαρίσσου** αναφέρονται:

* η κοινότητα Κυπαρίσσου Ηρακλείου, του δήμου Ηρακλείου Κρήτης.
* η κοινότητα Κυπαρίσσου Χανίων, του δήμου Πλατανιά.
* η κοινότητα Κυπαρίσσου Θεσπρωτίας, του δήμου Φιλιατών.
* η κοινότητα Κυπαρίσσου Λάρισας, του δήμου Κιλελέρ.
* η κοινότητα Κυπαρίσσου Γρεβενών, του δήμου Γρεβενών.
Κοινότητα Προφήτη Ηλία Ηρακλείου

Η **Κοινότητα Προφήτη Ηλία** (Κανλικαστελλίου) είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία προήλθε το 1955 από τη μετονομασία της *Κοινότητας Κανλί Καστελλίου* (ΦΕΚ 287Α - 10/10/1955) και έχει έδρα τον Προφήτη Ηλία (πρώην Καλνί Καστέλλι). Περιλαμβάνοντας μόνον την έδρα της έχει 1.429 κατοίκους, σύμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον πρόεδρο κ. Εμμανουήλ Τσατσαράκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές
Κοινότητα Αυγενικής

Η **Κοινότητα Αυγενικής** είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον ομώνυμο οικισμό. Είναι χαρακτηρισμένη ως αγροτικός ημιορεινός οικισμός, με έκταση 9,091 χμ² (2011). Εκτός από την έδρα της, περιλαμβάνει τον οικισμό Βλαχιανά. Η απογραφή του 2011 αναφέρει: 

* Αυγενική, η (533)
* Βλαχιανά, τα (6)

Συνολικά η κοινότητα έχει 539 κατοίκους.

## Πληθυσμός

(σε παρένθεση ο πληθυσμός της τοπικής κοινότητας)

Η Κοινότητα εκπροσωπείται από πενταμελές συμβούλιο με επικεφαλής τον πρόεδρο κ. Ιωάννη Δερμιτζάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Ηρακλείου Κρήτης
Επίσκοπος Πατρών Πλούταρχος

Ο **Πλούταχος** ήταν χριστιανός Επίσκοπος Πατρών τον 4ο αιώνα. Διοικητικά υπαγόταν στον Επίσκοπο Κορίνθου.

Η θητεία του Πλούταρχου δεν είναι γνωστή, αναφέρεται σε πηγές πριν τον επίσκοπο Αλέξανδρο και από την συμμετοχή του σε σύνοδο είναι γνωστό ΄ότι έζησε και έδρασε τον 4ο αιώνα. 

Ο Πλούταχος ήταν συνοδικός και πήρε μέρος στην τοπική σύνοδο της Σαρδικής το 342 η το 343 όπου υπέγραψε ως *Πλούταρχος από Αχαίας των Πατρών* αντί του σωστού *από Πατρών της Αχαΐας*. Από την υπογραφή του συμπεραίνετε από κάποιους ιστορικούς ότι δεν ήταν κανονικός επίσκοπος της Πάτρας αλλά λόγω χηρείας του επισκοπικού θρόνου αναπλήρωνε τον θρόνο.

Ο επόμενος γνωστός επίσκοπος ήταν ο Περιγένης.

## Παραπομπές


Κατηγορία:Επίσκοποι Πάτρας
Κατηγορία:Επίσκοποι του 4ου αιώνα
Κοινότητα Αγίου Σύλλα

Η **Κοινότητα Αγίου Σύλλα** είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία συστάθηκε το 1928 με το ΦΕΚ 199Α - 27/09/1928 με την απόσπαση του οικισμού Άγιος Σύλλας από τον Δήμο Ηρακλείου και τον ορισμό του ως έδρα της. Εκτός από την έδρα της περιλαμβάνει και τους οικισμούς Ζερβού Μετόχι, Κάμπος, Μαλάδες και Τσαγκαράκι. Είναι χαρακτηρισμένη ως αγροτικός ημιορεινός οικισμός, με έκταση 11,095 χμ² (2011). Η απογραφή του 2011 αναφέρει:

* Άγιος Σύλλας, ο (545)
* Ζερβού Μετόχι, το (72)
* Κάμπος, ο (303)
* Μαλάδες, οι (126)
* Τσαγκαράκι, το (111)

Συνολικά η κοινότητα έχει 1.157 κατοίκους και εκπροσωπείται από πενταμελές συμβούλιο με επικεφαλής την πρόεδρο κα. Μαρία Κυπράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητος:

## Πληθυσμός

## Παραπομπές


Κατηγορία:Δήμος Ηρακλείου Κρήτης